  Туспуктэм: Григорий Фомин Наталия Сильвестрова 3-тӥ коньывуонэ Удмуртиын пилемо луоз, сайкиськылоз, уйин кӧня ке, интыен золгес зороз, нош нуназе кема дыр ӵоже зор усёз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл лымшор но шундыпуксён вискысь уйин секундскын 2-7, нуназе 4-9 метре пельтоз. Омырын уйин +6...+11, нуназе +10...+15 градус возиськоз. Омыр зӥбет луло узвесь юбоя 747 миллиметр луоз, омырлэн мускытлыкез - 88 процент. Тодэ вайытом, Удмуртиын таиз арня зоро луоз. Тегъёс: куазь Удмуртия  